wickkiey/tamil-wikipedia-markdown huggingface dataset:
# நிதித் தீர்வு மற்றும் சேமிப்பு காப்பீட்டு வரைவுச் சட்டம், 2017

**நிதித் தீர்வு மற்றும் சேமிப்புக் காப்பீட்டு வரைவுச் சட்டம், 2017** (Financial Resolution and Deposit Insurance (FRDI) Bill 2017), இந்தியாவின் அனைத்து வங்கிகள், காப்பீட்டு நிறுவனங்கள் மற்றும் நிதி நிறுவனங்கள் திவாலா நிலைக்கு தள்ளப்படும் போது, நிதி நிறுவனங்களின் நிதிச் சுமையை எதிர்கொள்வதற்கு ஏற்ப, விரிவான தீர்வுகள் மற்றும் வழிமுறைகளை வகுப்பதே இந்திய அரசின் வரைவுச் சட்டத்தின் நோக்கமாகும்.  

இந்த வரைவுச் சட்டம், 10 ஆகஸ்டு 2017 அன்று நாடாளுமன்றத்தில் அறிமுகம் செய்யப்பட்டது. மேலும் வரைவுச் சட்டம் நாடாளுமன்றக் கூட்டுக் குழுவின் பரிசீலனையில் உள்ளது. நாடாளுமன்றக் கூட்டுக் குழு, வரைவுச் சட்டத்தில் குறிப்பிட்டுள்ள நடைமுறைகள் குறித்து, அனைத்து வங்கிகள் மற்றும் நிதி நிறுவனங்களின் கருத்துக்களை கேட்டு, தனது முடிவினை நாடாளுமன்றத்தில் சமர்ப்பிக்க உள்ளது.  

இச்சட்ட மசோதா நாடாளுமன்றத்தின் 2017 குளிர்கால கூட்டத் தொடரில் தாக்கல் செய்து விவாதிக்கப்படும். பின்னர் பெரும்பான்மையான நாடாளுமன்ற உறுப்பினர்களின் ஆதரவுடன் சட்டமாக இயற்றப்படும்.  

## வரைவுச் சட்டத்தின் சிறப்பம்சங்கள்
- வங்கிகள், காப்பீட்டு நிறுவனங்கள் மற்றும் நிதி நிறுவனங்களுக்கான நிதித் தீர்வுக் கழகம் அமைத்தல்.
- சேமிப்பு காப்பீட்டு அதிகாரம் மற்றும் பொறுப்புகளை தீர்வுக் கழகத்துக்கு மாற்றுவதற்காக, சேமிப்பு காப்பீடு மற்றும் கடன் உத்தரவாதக் கழகம் சட்டம், 1961ஐ நீக்குதல்.
- தீர்வுக் கழகமானது, நிதி நிறுவனங்களின் நிலைத்தன்மை மற்றும் கடன் மீட்புத் திறனை பாதுகாக்கும்; ஏற்றுக் கொள்ளத்தக்க அளவு வரை வாடிக்கையாளர்களை பாதுகாக்கும் மற்றும் பொதுமக்களின் நிதியை முடிந்தவரை பாதுகாக்கும்.
- நிதித்துறை சாராத நிறுவனங்களின் நொடிப்பு நிலைமையை தீர்ப்பதற்காக நொடிப்பு மற்றும் திவாலாதல் விதி, 2016-யை இந்திய அரசு அண்மையில் இயற்றியுள்ளது.
- திட்டமிடப்பட்டுள்ள சட்டவரைவானது, நிதி நிறுவனங்களுக்கு தீர்வு வழிமுறையை அளிக்கும் வகையில், திவாலாதல் விதிக்கு வலு சேர்க்கும். இந்த சட்டவரைவு செயல்படுத்தப்படும்போது, திவாலாதல் விதியுடன் இணைந்து, பொருளாதாரத்துக்கு விரிவான தீர்வு வழிமுறையாக அமையும்.
- நிதித் தீர்வு மற்றும் சேமிப்பு காப்பீட்டு சட்ட வரைவு, 2017 நிதி நெருக்கடி நேரத்தில், நிதி சேவை வழங்கும் நிறுவனங்களின் நுகர்வோருக்கு பாதுகாப்பான உணர்வை ஏற்படுத்த விரும்புகிறது. நிதி நெருக்கடி ஏற்படும்போது, நெருக்கடியில் சிக்கித் தவிக்கும் நிறுவனங்கள், அதிலிருந்து மீள்வதற்காக பொதுமக்களின் நிதியைப் பயன்படுத்துவதை குறிப்பிட்ட அளவுக்குள் வரையறுத்து நிதிச் சேவை நிறுவனங்களை ஒழுங்குபடுத்துகிறது.
- நிதி நிறுவனங்களின் நிதி நெருக்கடி காலத்தில், அதனை எதிர்கொள்வதற்கு தேவையான வழிவகைகளை ஏற்படுத்துவதுடன், போதிய பாதுகாப்பு நடவடிக்கைகளையும் உறுதிப்படுத்தி, பொருளாதாரத்துக்கு நிதி நிலைத்தன்மையை ஏற்படுத்த உதவுகிறது.
- அதிக அளவில் உள்ள சில்லறை சேமிப்பாளர்கள் பயனடைவதற்காக தற்போதைய சேமிப்பு காப்பீட்டு வழிமுறையை ஒழுங்குபடுத்துவதையும், வலுப்படுத்துவதையும் நோக்கமாகக் கொண்டுள்ளது. மேலும் நெருக்கடியில் உள்ள நிதி நிறுவனங்களின் பிரச்சனைகளுக்கு தீர்வுகாண்பதற்கான நேரம் மற்றும் செலவைக் குறைக்க வழிவகை செய்கிறது.

## எதிர்ப்புகள்
சர்ச்சைக்குரிய நிதித் தீர்வு சேமிப்புக் காப்பீட்டு வரைவு சட்டத்தால், வங்கி வாடிக்கையாளர்களில் சேமிப்புகளுக்கு உத்தரவாதம் இன்மையால் வங்கி ஊழியர்களும், அரசியல் கட்சிகளும் எதிர்ப்பு தெரிவித்து வருகின்றனர்.  

## இதனையும் காண்க
- திவாலா நிலை
- வராக் கடன்
# குரோமியம்(II) சல்பேட்டு



**குரோமியம்(II) சல்பேட்டு** *(Chromium(II) sulphate)* என்பது CrSO<sub>4</sub>•n H<sub>2</sub>O என்ற மூலக்கூற்று வாய்ப்பாடு கொண்ட கனிமவேதியியல் சேர்மமாகும். இதனுடன் நெருங்கிய தொடர்புடைய பல நீரேற்று உப்புகளை காணமுடிகிறது. பெண்டா ஐதரேட்டு அல்லது ஐந்துநீரேற்று உப்பானது நீலநிறத்துடன் எளிதில் நீரில் கரையக்கூடியதாக உள்ளது. குரோமியம்(II) கரைசல்கள் காற்றினால் எளிமையாக ஆக்சிசனேற்றம் செய்யப்பட்டு குரோமியம்(III) இனங்களைக் கொடுக்கின்றன. கரிமத் தொகுப்பு வினைகளில் குரோமியம்(II) கரைசல்கள் சிறப்பு ஒடுக்கும் முகவர்களாகப் பயன்படுத்தப்படுகின்றன .  

குரோமியம் உலோகத்தை நீரிய கந்தக அமிலத்துடன் சேர்த்து சூடுபடுத்தினால் குரோமியம்(II) சல்பேட்டு உப்பு கிடைக்கிறது :  

:Cr + H<sub>2</sub>SO<sub>4</sub> + 5 H<sub>2</sub>O → CrSO<sub>4</sub>•5 H<sub>2</sub>O + H<sub>2</sub>.  
சல்பேட்டு உப்புகளை குரோமியம்(II) அசிட்டேட்டுகளுடன் வினைபுரியச் செய்வதனாலும் அல்லது தளத்திலேயே பயன்படுத்திக் கொள்ளும் நிகழ்வுகளில் குரோமியம்(III) சல்பேட்டை துத்தநாகத்துடன் சேர்த்து குறைத்தல் வினை நிகழச் செய்தும் கூட குரோமியம்(II) சல்பேட்டு உப்பு தயாரிக்கலாம்.  

## கட்டமைப்பு

நீரிய கரைசல்களில் குரோமியம்(II) சல்பேட்டு நீர் உலோக அணைவுச் சேர்மங்களாக உருவாகிறது. ஆறு நீர் ஈந்தணைவிகள் மட்டுமே உலோக அணுவைச் சூழ்ந்துள்ளன. படிக உப்புகளின் கட்டமைப்புகள் தொடர்புடைய நீரேற்றுகளான தாமிரம்(II) சல்பேட்டின் கட்டமைப்பை ஒத்துள்ளன. குரோமசு சல்பேட்டின் ஐந்து நீரேற்று, முந்நீரேற்று, ஒற்றை நீரேற்றுகள் மற்றும் நீரிலி வழிப்பொருட்கள் அறியப்படுகின்றன. இச்சேர்மங்கள் எல்லாவற்றிலும் Cr(II) மையம் எண்முக ஒருங்கிணைவு வடிவத்தை ஏற்று நீர் மற்றும் சல்பேட்டு ஈந்தனைவிகளால் ஆறு ஆக்சிசன் மையங்களை ஒருங்கிணைக்கிறது .
# குரோமியம் நைட்ரைடு


## காந்தப்பண்பு

CrN இன் அடிப்படைப் பொருளியல் இயற்பியல் பண்புகள் பொருளியலின் சாதகமான பண்புகளை உயர்த்துவதாக உள்ளன. இயற்கை பொருட்கள் போன்ற உயர்ந்த அறிவியல் பத்திரிகைகளில் இது குறித்து சமீபத்தில் விவாதிக்கப்பட்டது. குறிப்பாக, குறைந்த வெப்பநிலையிலும், உயர் வெப்பநிலையிலும் காந்தத்தன்மையின் முக்கியத்துவமானது, இச்சேர்மத்தின் மின்னணு கட்டமைப்பின் குவாண்டம் இயக்கவியல் கணக்கீடுகளின் மூலம் நிரூபிக்கப்பட்டுள்ளது In particular, the importance of magnetism in both the low temperature and the high temperature phases has been demonstrated by means of quantum mechanical calculations of the electronic structure of the compound..  

## இயற்கைத் தோற்றம்

சிலவகை விண்வீழ் கற்களில் குரோமியம் நைட்ரைடு இயற்கையாக கேரிசுபெர்கைட் என்ற கனிம வடிவில் அரிதாகக் காணப்படுகிறது .
# குரோமியம்(III) நிக்கோட்டினேட்டு



**குரோமியம்(III) நிக்கோட்டினேட்டு** *(Chromium(III) nicotinate)* என்பது C<sub>18</sub>H<sub>12</sub>CrN<sub>3</sub>O<sub>6</sub> என்ற மூலக்கூற்று வாய்ப்பாடு கொண்ட கரிமவேதியியல் சேர்மமாகும். அயனச் சேர்மமான இதை சில சத்துப் பொருட்களில் குரோமியக் குறையை நிவர்த்தி செய்யும் உணவாகப் பயன்படுத்துகிறார்கள். இங்கெல்லாம் இதை குரோமியம் பல்நிக்கோட்டினேட்டு என்ற பெயராலும் அழைக்கிறார்கள். நீரிழிவு நோய் வகை 2 உடன் தொடர்புடைய பாதிப்புக்கு உட்பட்டவர்களுக்கு ஊட்டச்சத்து ஆதரவுக்காக பயன்படுத்தப்படும் ஒரு மருத்துவ உணவு என்று குரோமியம்(III) நிக்கோட்டினேட்டு கருதப்படுகிறது. இந்த உணவுக் கூட்டுப் பொருளை நியாசின்-பிணைப்பு குரோமியம் என்றும் அழைக்கிறார்கள் .  

## வேதியியல்

ஒரு குரோமியம் அயனிக்கு மூன்று நிக்கோட்டினிக் அமில அலகுகள் சேர்ந்து குரோமியம்(III) நிக்கோட்டினேட்டு சேர்மம் உருவாகிறது. எனவே இதை குரோமியம்(III) இன் டிரைநிக்கோட்டினேட்டு உப்பு என்று கூறலாம். பல்நிக்கோட்டினேட்டு எனப்படும் உணவுக் கூட்டுப் பொருள் டிரைநிக்கோட்டினேட்டும் டைநிக்கோட்டினேட்டும் சேர்ந்த ஒரு கலவையாகும். இக்கலவையில் டிரைநிக்கோட்டினேட்டு அதிக அலவில் கலந்துள்ளது.
# ஹோபாங்



**ஹோபாங்** ஹோபாங் நகராட்சியின் தலைநகர். இந்நகரம் மியான்மரின் ஷான் மாநிலத்தில் உள்ளது. மேலும் இந்நகரம் வா சுயாட்சிப் பிரிவு அரசாங்கத்தின் அதிகாரப்பூர்வ தலைநகரமாகவும் உள்ளது.  

## புவியியல்
ஹோபாங் நகரம் நம் திங் ஆற்றுப் பள்ளதாக்கில் அமைந்துள்ளது. இது சால்வின் நதியின் கிளை நதியாகும்  

## மேலும் பார்க்க
- ஹோபாங் நகராட்சி
- வா சுயாட்சிப் பிரிவு
# குரோமியம்(III) அசிட்டைலசிட்டோனேட்டு



**குரோமியம்(III) அசிட்டைலசிட்டோனேட்டு** *(Chromium(III) acetylacetonate)* என்பது Cr(C<sub>5</sub>H<sub>7</sub>O<sub>2</sub>)<sub>3</sub> என்ற மூலக்கூற்று வாய்ப்பாடு கொண்ட கரிமவேதியியல் சேர்மமாகும். இருங்கிணைவுச் சேர்மமான இதை சில சமயங்களில் Cr(acac)3.எனச் சுருக்கக் குறியிட்டும் அழைப்பர். அணுக்கருக் காந்த உடனிசைவு நிறமாலையியலில் தளர்வு முகவராக இந்த கருஞ்சிவப்பு அணைவுச் சேர்மம் பயன்படுத்தப்படுகிறது. முனைவற்ற கரிமக் கரைப்பான்களில் கரையும் பண்பும் இதன் காந்த ஈர்ப்புத் திறனும் இதற்குரிய காரணங்களாகும்.  

## தயாரிப்பும் கட்டமைப்பும்

குரோமியம்(III) ஆக்சைடும் அசிட்டைலசிட்டோனும் சேர்ந்து வினைபுரிவதால் குரோமியம்(III) அசிட்டைலசிட்டோனேட்டு உருவாகிறது :  

:Cr<sub>2</sub>O<sub>3</sub> + 6 Hacac → 2 Cr(acac)<sub>3</sub> + 3 H<sub>2</sub>O.  

D3 படிகச் சீரொழுங்கை குரோமியம்(III) அசிட்டைலசிட்டோனேட்டு வெளிப்படுத்துகிறது. Cr-O அணுக்களுக்கு இடையில்1.93 Å இடைவெளி காணப்படுகிறது . இந்த அணைவுச் சேர்மத்தை டைபென்சாயில்டார்ட்டரேட்டுடன் சேர்ப்பதன் மூலம் கூட்டுவிளை பொருளாக இதன் தனித்தனி எதிருருக்களைப் பிரிக்கவியலும் .  

மற்றும் பல Cr(III) சேர்மங்களைப் போல இதுவும் நாற்கூட்டு கீழ்நிலை ஆற்றலைக் கொண்டுள்ளது.  
மேலும் பதிலீட்டிற்கு இச்சேர்மம் ஒப்பீட்டளவில் மந்தமாகச் செயல்படுகிறது. ஆனால் வெட்டும் வளையங்களில் 3 ஆவது நிலையில் புரோமினேற்றம் செய்யும் வினையில் நன்றாக ஈடுபடுகிறது.
# நாராயணன்ஹிட்டி அரண்மனை



**நாராயணன்ஹிட்டி அரண்மனை** (**Narayanhiti Palace** or **Narayanhiti Durbar**) (நேபாளி: नारायणहिटी दरवार), காத்மாண்டில் உள்ள நேபாள மன்னர்களின் வாழிடமாகும். தற்போதைய நாராயணன்ஹிட்டி அரண்மனை, மன்னர் மகேந்திரன் 1963ல் புதிதாக நிறுவினார்.  

## பெயர்க் காரணம்
கோயில்]]  
நாராயணன் என்பதற்கு திருமாலையும், நேவாரி மொழியில் ஹிட்டி என்பதற்கு நீர்த் தாரையையும் குறிக்கும். இந்நீர்த் தாரை, கோயிலின் கிழக்கு நுழைவு வாயிலில் உள்ளது.  

## வரலாறு
### முதல் அரண்மனை
நேபாள இராச்சியத்தின் ஷா வம்சக் காலத்திற்கு முன்னர், நாராயணன்ஹிட்டி அரண்மனை அமைந்த பகுதியை, தற்கால இந்தியாவின் உத்தரகாண்ட் மாநிலத்தின் குமாவுன் மற்றும் கார்வால் நாட்டின் படைத்தலைவரின் இளையமகன் சிவராம் சிங் பஸ்யந்த் என்பவர் நாராயணன்ஹிட்டி அரண்மனையை நிறுவினார். பின்னர் நேபாள இராச்சியத்தின் ஆறாவது தலைமை அமைச்சரான பதே ஜங் ஷா, காட்மாண்டுப் போரில் நாராயணன்ஹிட்டி அரண்மனையை, மல்லர் வம்ச மன்னர் ஜெயப்பிரகாஷ் மல்லாவிடமிருந்து கைப்பற்றினார்.  
புதிய அரண்மனையின் புதுமனை புகு விழா நிகழ்வின் போது, நேபாள இளவரசர் பிரேந்திராவின் திருமணம் நடைபெற்றது.  

## உட்புற வடிவமைப்பு
இந்த அரண்மனையின் தரைத் தளம் 3,794 சதுர மீட்டர் (40,838 சதுர அடி) பரப்பளவுடன் கூடியது. விருந்தினர் மாளிகை, அரசவை மற்றும் அந்தப்புரம் என மூன்று பகுதிகளைக் கொண்டது.  
இவ்வரண்மனையில் 52 அறைகள் கொண்டது. நேபாளத்தின் மாவட்டங்களின் பெயர்களை, 52 அறைகளுக்கு சூட்டப்பட்டுள்ளது.  
அரண்மனையின் உட்புறங்களில் விக்டோரியன் அழகுக் கலையில், ஓவியங்களால் மெருகேற்றப்பட்டுள்ளது.  

## உரிமையாளர்
1972ல் நாராயணன்ஹிட்டி அரண்மனையை மன்னர் மகேந்திரா, 7 கோடி நேபாள ரூபாய்க்கு நேபாள அரசிடம் விற்றுவிட்டார்.  
இவ்வரண்மனை தனது தந்தை வழி பாட்டனார் பிரிதிவி வீர விக்கிரம ஷா, ராணி திவ்யேஷ்வரியை மணந்த வகையில் கிடைத்த சீர் வரிசை என்பதால், இவ்வரண்மனை தனது தனிப்பட்ட சொத்து என உரிமை கோரினார்.  

## அரண்மனையின் தற்போதைய நிலை
2006ல் நேபாளத்தில் நடைபெற்ற தொடர் ஜனநாயக புரட்சியின் காரணமாக, மன்னர் ஞானேந்திரா பதவி பறிக்கப்பட்டதுடன், நேபாளத்தின் புதிய நாடாளுமன்றம், ஞானேந்திராவை நாராயணன்ஹிட்டி அரண்மனையிலிருந்து 15 நாட்களுக்குள் வெளியேற கட்டளையிட்டது.  
தற்போது நாராயணன்ஹிட்டி அரண்மனை பொது அருங்காட்சியகமாக மாற்றப்பட்டுள்ளது. இவ்வருங்காட்சியகத்தில் நேபாள அரண்மனைவாசிகளின் நகைகள் மற்றும் அரிய பொருட்கள் காட்சிக்கு வைக்கப்பட்டுள்ளன.  

## இதனையும் காண்க
- ஷா வம்சம்
- நேபாள இராச்சியம்
- நேபாள அரசுப் படுகொலைகள்
# ஒப்பீட்டு வலிமை குறியீடு

ஒப்பீட்டு வலிமை என்பதை அறிய இங்கு செல்லவும்.  

**ஒப்பீட்டு வலிமை குறியீடு** (Relative Strength Index) என்பது *ஜே. வெல்ஸ் வில்டர்* உருவாக்கிய ஒரு தொழினுட்பப் பகுப்பாய்வுக் (நுட்பப் பகுப்பாய்வு) கருவி ஆகும். இந்த தொழினுட்பப் பகுப்பாய்வு (Technical Analysis) மூலம் ஒரு பங்கின் விலையில் உள்ள ஏற்றத் தாழ்வுகளின் வேகங்களைக் (momentum oscillator) கொண்டு அந்தப் பங்கினை ஆய்வு செய்வதாகும். இதன் மதிப்பு பூஜியத்தில் இருந்து நூறு வரை வேறுபடும். பொதுவாக ஒப்பீட்டு வலிமை குறியீடு 70 அல்லது அதற்கு மேல் சென்றால் அந்தப் பங்கு, அதன் மதிப்பிற்கும் அதிகமாக (overbought) வாங்கப்பட்டதாகவும், 30ஐ விடக் குறைவாக இருந்தால் அதன் மதிப்பிற்கும் குறைவாக வாங்கப்பட்டதாகவும் (oversold) கொள்ளப்படுகிறது. எனவே ஒரு பங்கினை வாங்கும் பொழுது அதன் ஒப்பீட்டு வலிமை குறியீடு 30ஐ விடக் குறைவாக இருந்தால் அப்பங்கு வாங்குவதற்கு உகந்தது என்றும் 70 அல்லது அதற்கு மேல் சென்றால் விற்பதற்கு உகந்தது என்றும் கொள்ளவேண்டும்.  

Relative Strength Index என்பது Relative Strength அல்ல. இரண்டும் முற்றிலும் வேறு.  

## மேற்கோள்
# கார்பமோயில் அசுபார்டிக் அமிலம்



**கார்பமோயில் அசுபார்டிக் அமிலம்** *(Carbamoyl aspartic acid)* என்பது C<sub>5</sub>H<sub>8</sub>N<sub>2</sub>O<sub>5</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். யூரிடோசக்சினிக் அமிலம் என்ற பெயராலும் இதை அழைக்கிறார்கள். கார்பமேட்டு வழிப்பொருளான இச்சேர்மம் பிரிமிடின் உயிரியத் தொகுப்புவினையில் இடைநிலை பொருளாகப் பயன்படுகிறது.
# ஈத்தேன்சல்போனிக் அமிலம்



**ஈத்தேன்சல்போனிக் அமிலம்** *(Ethanesulfonic acid)* என்பது CH<sub>3</sub>CH<sub>2</sub>SO<sub>3</sub>H. என்ற மூலக்கூற்று வாய்ப்பாடு கொண்ட ஒரு சல்போனிக் அமிலமாகும். இசைலிக் அமிலம் என்ற பெயராலும் இதை அழைக்கிறார்கள். ஈத்தேன்சல்போனிக் அமிலத்தின் இணை காரத்தை ஈத்தேன்சல்போனேட்டு என்கிறார்கள். மருத்துவ முறைமைகளில் பயன்படுத்தும்போது இந்த இணை காரத்தை இசைலேட்டு என்ற பெயரால் அழைக்கிறார்கள்.  

தெளிவான பழுப்பு நிறத்திலான நீர்மமாக ஈத்தேன்சல்போனிக் அமிலம் காணப்படுகிறது .
# ரேடார் எச்சரிக்கை கருவி


**ரேடார் எச்சரிக்கை கருவி** (Radar Warning Receiver) என்பது ரேடாரின் மின்காந்தக் கதிர்வீச்சு அலைகளைப் பெற்று ரேடாரின் இருப்பிடத்தை அறியப் பயன்படும் ஒரு கருவி ஆகும். இந்தக் கருவி பொதுவாகப் பாதுகாப்புத் படைத்துறையில் பயன்படுத்தப்படுகிறது. போர் விமானங்களிலும், போர் கப்பல்களிலும், தரைவழி ஊர்திகளிலும் அதன் பாதுகாப்பிற்காக இக்கருவி பயன்படுத்தப்படுகிறது. இந்தக் கருவி எதிரிகளின் ரேடார் சமிக்ஞைகளை கொண்டு அதன் இருப்பிடத்தை மட்டுமல்லாது, அது எந்த வகை ரேடார் என்றும், அதன் ஆற்றல் எப்படிப்பட்டது என்பதும் கண்டுபிடிக்கப்படுகிறது. மேலும் இந்த எச்சரிக்கையைக் கொண்டு, எவ்வாறு அந்த ரேடாரிடம் இருந்து தப்பித்துச் செல்லலாம் என்ற அடுத்த கட்ட நடவடிக்கைகளை எடுக்கவும் உதவுகிறது. இக்கருவி மின்னணு போர்முறையின் ஓர் அங்கமாகும்.  

## மேற்கோள்
# நாமஹசன்



**நாமஹசன்** டாவங்பெங் மாவட்டத்தின் தலைநகர். இந்நகரம் மியான்மரின் ஷான் மாநிலத்தில் வடக்குப் பகுதியில் உள்ளது. மேலும் இந்நகரம் புகழ்பெற்ற ஹசிபா மலையேறுதலுக்கான தொடக்கப் புள்ளியாகவும் உள்ளது.  

இந்நகரில் பாலாங் இனமக்களோடு காரீன், லிசு மற்றும் ஷான் இனப் பழங்குடியினரும் வாழ்கின்றனர், மேலும் இவர்களோடு இந்திய மற்றும் சீன மக்களும் வசிக்கிறார்கள்.  

## வரலாறு
பிரித்தானியப் பேரரசு ஆட்சியின் போது பர்மா (மியன்மார்) இல், நாமஹசன் டாவங்பெங் மாநிலத்தின் தலைநகரமாக இருந்தது, இது பிரித்தானிய பர்மாவின் ஷான் மாநிலத்தின் பாலாங் உட்பகுதி; மற்றும் முன்னாள் ஷான் மாநிலத்தில் உள்ள ஒரே பாலாங் ராச்சியம். நகரத்தின் பெரும்பான்மை மக்கள் கா-டூர் (சாம்லாங்) பழங்குடியினர். பழங்குடி மக்கள் பெரும்பாலும் தங்க நிற பாலாங் (சவே பலாங்) காரணம் அவர்கள் தங்க நிற பெல்ட்கள் அணிவதன் காரணமாக இவ்வாறு குறிப்பிடப்படுகிறார்கள். வரலாற்று ரீதியாக, அவர்கள் விழாக்காளங்களில் வெள்ளி பெல்ட்டை அணிந்திருந்தார்கள், ஆனால் பிறகு வெள்ளிக்குப் பதிலாக அலுமினியம் பயன்படுத்தப்பட்டது.  

இந்த மக்கள் சவே எனும் மொழியை பேசுகின்றனர்.  

## மேலும் பார்க்க
- ஹோபாங் நகராட்சி
- வா சுயாட்சிப் பிரிவு
# கீர்வான் யுத்த விக்ரம் ஷா


**கீர்வான் யுத்த விக்ரம் ஷா** (**Girvan Yuddha Bikram Shah**) (19 அக்டோபர் 1797 – 20 நவம்பர் 1816), 1799 முதல் 1816 முடிய நேபாள இராச்சியத்தை ஆண்ட நான்காவது மன்னராவார்.  

கீர்வான் யுத்த விக்ரம் ஷா பிறந்த ஒன்றறை ஆண்டுகளில், அவனுக்கு இளவரசு பட்டம் சூட்டிய ராணா பகதூர் ஷா, தன் மனைவி கந்தவதி தேவியுடன் நாட்டை விட்டு வெளியேறியதால், குழந்தை கீர்த்திவான் யுத்த ஷாவின் பெரியன்னை ராணி ராஜராஜேஸ்வரி, இளவரசன் சார்பாக அரசப்பிரதியாக, தலைமை அமைச்சர் தாபா வம்சத்தின் பீம்சென் தபா உதவியுடன் நாட்டை நிர்வகித்தர். கீர்வான் யுத்த விக்ரம் ஷா தமது 19வது வயதில் அம்மை நோய் தாக்கி இறந்ததால், அவரது மகன் ராஜேந்திர விக்ரம் ஷாவிற்கு இளவரசு பட்டம் சூட்டப்பட்டது.  

## சீன நேபாளப் போர்

1788 - 17989ல் திபெத்திய-நேபாள வணிகரகளுக்குமிடையே ஏற்பட்ட வணிகப் பிணக்கால், தாமோதர பாண்டே தலைமையிலான நேபாளப் படைகளுக்கும், திபெத்தியப் பேரரசுக்கும் நடைபெற்ற போரில், திபெத்தியப் பேரரசு தோல்வி கண்டது. எனவே திபெத்திய அரசு, நேபாள இராச்சியத்திற்கு போர் ஈட்டுத் தொகை வழங்கியது. பின்னர் திபெத்தியர்களின் தூண்டுதலின் பேரில், 1791-1792ல் சீனர்களுக்கும் - நேபாளப் படைக்களுக்கும் நடைபெற்ற போரில், நேபாளம் சீனாவிடம் சரண் அடைந்து, *பெத்திராவதி உடன்படிக்கை*யின் படி, நேபாள இராச்சியத்தினர், சீனர்களுக்கு ஆண்டுதோறும் திறை செலுத்த வேண்டியதாயிற்று. 1814-1816ல் ஆங்கிலேய-நேபாளப் போரின் முடிவில், நேபாளம், சீனர்களுக்கு திறை செலுத்துவதை நிறுத்தியது.  

## ஆங்கிலேய-நேபாளப் போர்

1814 - 1816ல் நடைபெற்ற ஆங்கிலேய-நேபாளப் போரின் முடிவில், இரு தரப்பும் செய்து கொண்ட போர் உடன்படிக்கையின் படி, குமாவுன், கார்வால், சிக்கிம், டார்ஜிலிங், மேற்கு தராய் பகுதிகளை ஆங்கிலேயர்களுக்கு விட்டுத் தரப்பட்டது.  

நேபாள இராச்சியத்தின் கிழக்கு எல்லையாக மேச்சி ஆறும், மேற்கு எல்லையாக மகாகாளி ஆறும் நேபாள இராச்சியத்தின் எல்லையாக உறுதிப்படுத்தப்பட்டது.  

மேற்கு தராய் பகுதி ஆங்கிலேயருக்கு விட்டுத் தரப்பட்டதால், ஆண்டு ஒன்றுக்கு இரண்டு இலட்சம் ரூபாய், நேபாள இராச்சியத்திற்கு, நட்ட ஈடு வழங்க கம்பெனி ஆட்சியினரால் ஒப்புக் கொள்ளப்பட்டது. மேலும் நேபாள இராச்சியத்தில், கிழக்கிந்தியக் கம்பெனியின் அரசப்பிரதிநிதி ஒருவரை நியமிக்க ஒப்புக் கொள்ளப்பட்டது  

## இதனையும் காண்க
- நேபாள மன்னர்கள்
- நேபாள பிரதம அமைச்சர்கள்
# ராணி திரிபுரசுந்தரி



**ராணி திரிபுரசுந்தரி** அல்லது **லலிதா திரிபுரசுந்தரி தேவி** (**Queen Tripurasundari of Nepal**) (1794 - 1832) (also known as **Lalita Tripura Sundari Devi**) , ஷா வம்சத்தின் நேபாள இராச்சியத்தின் மூன்றாவது மன்னரான ராணா பகதூர் ஷாவின் இரண்டாவது ராணியும், தாபா வம்சத்து இளவரசியும் ஆவார்.  

இளம் வயதில் மன்னர் ராணா பகதூர் ஷாவை இழந்து விதவையான குழந்தை அற்ற ராணி திரிபுரசுந்தரி, அரசப்பிரதியாக, நேபாள இராச்சியத்தை நிர்வகித்தவர்.  

## வரலாறு
நேபாள இராச்சியத்தின் படைத்தலைவரும், தாபா வம்சத்தவரான நயின் கஜியின் மகள் லலிதா திரிபுரசுந்திரி ஆவார். இவரது சித்தப்பா பீம்சென் தபா நேபாள இராச்சியத்தின் படைத்தலைவர் ஆவார்.  

1805ல் தமது 11வது வயதில் திரிபுரசுந்தரி, நேபாள மன்னர் ராணா பகதூர் ஷாவிற்கு இரண்டாம் தாரமாக வாழ்க்கை பட்டவர். முப்பது வயதில் ராணா பகதூர் ஷா, தமது மாற்றாந்தாய் மகனால் கொல்லப்படும் போது, ராணா பகதூர் ஷாவின் மூன்றாம் ராணியின் குழந்தையான ஒன்றறை வயது கீர்வான் யுத்த விக்ரம் ஷாவிற்கு இளவரசு பட்டம் சூட்டப்பட்டது. இளவரசன் கீர்வான் யுத்த விக்ரம் ஷா பருவ வயது எய்தும் வரை, தன் சித்தப்பா பீம்சென் தபா துணையுடன் அரசப்பிரதிநிதியாக நேபாள இராச்சியத்தை நிர்வகித்தவர்.  

1819ல் கீர்வான் யுத்த விக்ரம் ஷா இறந்த போது, அவரது குழந்தை ராஜேந்திர விக்ரம் ஷாவிற்கு இளவரசு பட்டம் சூட்டி, பாட்டி ராணி திரிபுரசுந்தரி, நேபாள இராச்சியத்தின் அரசப் பிரதிநிதியாக இரண்டாம் முறையாக நிர்வகித்தார்.  

காத்மாண்டில் பரவிய காலராத் தொற்று நோயால், 6 ஏப்ரல் 1832 அன்று திரிபுரசுந்தரி காலமானார்.
# அரசப் பிரதிநிதி (பிரித்தானிய இந்தியா)


**அரசப் பிரதிநிதி (பிரித்தானிய இந்தியா)** (Resident (title), பிரித்தானியப் பேரரசிடம் குடிமைப்பட்ட இந்தியத் துணைக்கண்டத்தில் உள்ள சுதேச சமஸ்தான மன்னரவைகளில் அங்கம் வகிக்கும் பிரித்தானிய இந்திய அரசின் பிரதிநிதிகளைக் குறிக்கும். இந்த அரசப் பிரதிநிதிகளின் செலவினங்களை சுதேச சமஸ்தான இராச்சியங்களே ஏற்க வேண்டும்.  

இந்த பிரித்தானிய அரசப் பிரதிநிதிகள், சமஸ்தான மன்னர் அரசுகளில் உத்தியோகபூர்வமாக இராஜதந்திரச் செயற்பாடுகளை கொண்டிருப்பார், இம்முறை பெரும்பாலும் மறைமுக பிரித்தானிய ஆட்சி வடிவமாக காணப்படும்.  

இந்த அரசப் பிரதிநிதிகள், பிரித்தானிய இந்திய அரசுக்கும், சுதேச சமஸ்தானங்களுக்கும் ஒரு பாலமாகச் செயல்படுவர். மேலும் சுதேச சமஸ்தானங்களில் அவ்வப்போது ஏற்படும் வாரிசு உரிமை போன்ற பிணக்குகளைத் தீர்த்து வைப்பார்.  

## வரலாறு
1798 முதல் 1805 முடிய பிரித்தானிய இந்தியாவின் தலைமை ஆளுநரான ரிச்சர்டு வெல்லசுலி, சமஸ்தான மன்னர் அரசுகளின் பணிகளில் தலையிடும் விதமாக துணைப்படைத் திட்டத்தினை நடைமுறைப்படுத்தினார். இத்திட்டப்படி, சுதேச சமஸ்தான மன்னர்கள், தங்கள் நாட்டில் ஆங்கிலேயர்களின் படைகளை தங்கள் சொந்த செலவில் பராமரிக்க வேண்டும். அவ்வாறு செலவழிக்க இயலாத அரசுகள், தங்கள் நிலத்தின் ஒரு பகுதியை ஆங்கிலேய ஆட்சியிடம் ஒப்படைக்க வேண்டும். மேலும் சுதேச சமஸ்தானங்களின் அரசவைகளில், அரசியல் விவகாரங்களுக்காக, கம்பெனி அதிகாரி ஒருவரை, பிரித்தானிய இந்திய அரசின் பிரதிநிதியாக வைத்துக் கொள்ள வேண்டும்.  
## இதனையும் காண்க
- திவான்
# அரசப் பிரதிநிதி



**அரசப் பிரதிநிதி** (**Regent**), முடியாட்சி முறையில் ஆளப்படும் ஒரு நாட்டின் மன்னர் அல்லது ராணி நோய் அல்லது இயலாமையுடன் படுக்கையிலேயே காலம் தள்ளும் போதோ, அல்லது இளவரசன் குழந்தைப்பருவத்தினராக இருக்கும்போதோ அல்லது நடப்பு மன்னர் அல்லது ராணி வாரிசு இன்றி இறக்கும் போதோ, நாட்டின் அடுத்த மன்னரை/ராணியைத் தேர்ந்தெடுக்கும் வரையில், மன்னர் அல்லது ராணியின் நெருங்கிய உறவினர் அல்லது அமைச்சர் அல்லது படைத்தலைவர் ஒருவர் நாட்டின் அனைத்து அதிகாரங்களையும் அரசப்பிரதிநிதியாக இருந்து செலுத்துவார். நாட்டின் மன்னர் அல்லது ராணியை தேர்ந்தெடுத்த பின், அரசப்பிரதிநிதி பதவி தானாக நீங்கி விடும்.
# அலைசு கிரேசு குக்

**அலைசு கிரேசு குக்** *(Alice Grace Cook)* (18 பிப்ரவரி 1877 - 27 மே 1958) அல்லது **கிரேசு குக்** அல்லது **ஏ. கிரேசு குக்** எனப்படுபவர் ஒரு பிரித்தானிய வானியலாளர் ஆவார். இவர் அமெரிக்க வானியல் கழகத்தில் 1911 இல் சேர்ந்தார், இவர் 1916 இல் அரசு வானியல் கழகத்தில் ஆய்வுறுப்பினர் ஆனார். இவரது குழுவே ஆய்வுறுப்பினராகத் தேர்வு செய்யப்பட்ட முதல் மகளிர் குழுவாகும். இவர் விண்கற்களின் ஆய்வுக்காகவும் வெற்றுக் கண்ணால் அந்திக் காலொளியையும் நிலமுனைச் சுடரொளிகளையும் (வடமுனைச் சுடரொளி, தென்முனைச் சுடரொளி) நோக்கீடுகளைச் செய்தமைக்காகவும் பெயர்பெற்றவர். முதல் உலகப் போரின்போது குக் பிளேமட்டா விலசனுடன் இணைந்து பிரித்தானைய வானியல் கழகத்தின் விண்கற்கள் பிரிவுக்குத் தலைமை தாங்கினார். இவர் வால்வெள்ளிகளையும் பால்வழியில் உள்ள விண்மீன் வெடிப்புகளையும் கண்ணுற்றார். 1918 இல் V603 அக்குவிலே விண்மீன் வெடிப்பைக் கண்டுபிடித்தவர்களில் இவரும் ஒருவராவார்.  

குக் சுப்போல்கில் இருந்த சுட்டோவ்மார்கெட்டு எனுமிடத்தில் வாழ்ந்துவந்தார். இவர் 1958 இல் இறந்தார். இவர் தன் ஒருசaலைப் பணியாளர்களால் திறமையும் ஆழ்ந்த ஈடுபாடும் உள்ள வானியலாளராக மதிக்கப்பட்டார்.
# பாலிகேட்டனேன்

**பாலிகேட்டனேன்** இயந்திரத்தனமாய் இணைக்கப்பட்ட கேட்டனேன் அமைப்புகளைக் கொண்ட ஒரு பலபடியாகும்.  

பலபடி சங்கிலித்தொடரில், கேட்டனேன் அமைப்புகளின்  அமைவிடத்தைப் பொறுத்து, பாலிகேட்டனேன்கள் முக்கியத்தொடர் பாலிகேட்டனேன்கள் மற்றும் பக்கத் தொடர் பாலிகேட்டனேன்கள் என இரண்டு வகைகளாகப் பகுக்கப்பட்டுள்ளன. [n]-கேட்டனேன் (n மிகப்பெரிய எண்), ஆனது தனியாக இயந்திரவியல்ரீதியில் ஒன்றோடொன்று பிணைக்கப்பட்டுள்ள வளைய சேர்மங்கள் ஆகும். இவை உகப்பாக்கப்பட்ட பாலிகேட்டனேன்களாக பார்க்கப்படுகின்றன.  

சகப்பிணைப்புகளுடன் கூடுதலாக தவிர்த்த இயந்திரவியல் பிணைப்புகளைக் கொண்டிருக்கும் பண்பே, மற்ற பலபடிச் சேர்மங்களிலிருந்து வேறுபடுகின்ற ஒரு பாலிகேட்டனேன் சேர்மத்தின் இயல்புக்குரிய தனித்த பண்பாக இருக்கிறது.
# உருப்பெறா நிலை

வேதியியல், படிகவியல் மற்றும் விரிவான பார்வையில் இன்னும் பல இயற்கை அறிவியலின் பிரிவுகளில், **உருப்பெறா நிலை** என்பது ஒரு பொருளொன்று ஒரு ஒழுங்குபடுத்தப்பட்ட வடிவத்தைப் பெறாத நிலையைக் குறிக்கும்.  

படிகவியலை மற்றும் கருத்திற்கொண்டோமேயானால், படிக வடிவமற்ற பொருளென்பது நீண்ட தொடர் வரிசையளவிற்கு மூலக்கூறு நிலையில் குறிப்பிட்ட படிக ஒழுங்கேதும் பெறாத நிலையைக் குறிப்பதாகும்.  

வேதியியலின் வரலாற்றில் படிக உருவமற்ற நிலையானது மிகச்சரியான அணுநிலை படிகக்கூடு அமைப்பின் இயைபைப்  பற்றி  அறியப்படுவதற்கு முன்பாகவே அறியப்பட்டிருந்தது. உருவமற்ற நிலை என்ற கருத்து கலை (ஓவியம்), உயிரியல், தொல்லியல் மற்றும்  மெய்யியல் ஆகியவற்றிலும் ஒழுங்கற்ற, அமைப்புக்குட்படாத அல்லது உருவமற்ற பொருட்களின் இயல்பாகக் குறிப்பிடப்படுகிறது.  

## மேலும் காண்க
- கண்ணாடி
# ராணி ராஜராஜேஸ்வரி



**ராணி ராஜராஜேஸ்வரி தேவி** (**Raj Rajeshwari Devi**) (இறப்பு: 5 மே 1806), நேபாள இராச்சியத்தின் மன்னர் ராணா பகதூர் ஷாவின் பட்டத்து ராணியாகவும், இரண்டு முறை நாட்டின் அரசப் பிரதிநிதியாக நேபாளத்தை நிர்வகித்தவர். தாபா வம்ச அமைச்சரும், படைத்தலைவருமான பீம்சென் தபாவின் வற்புறுத்தல் காரணமாக, 5 மே 1806ல் தீக்குளித்து உயிர் நீத்தார்.  

## வாழ்க்கை

ராணா பகதூர் ஷாவின் தனது நான்காவது மனைவி கந்தவதி தேவிக்குப் பிறந்த குழந்தை கீர்வான் யுத்த விக்ரம் ஷா, நேபாள இராச்சியத்தின் அரியணை ஏற்ற முடிவு செய்ததால், வாரணாசிக்கு நாடு கடத்தப்பட்டார்.  
ராணி ராஜராஜேஸ்வரி, குழந்தை கீர்வான் யுத்த விக்ரம் ஷாவின் அரசப் பிரதிநிதியாக சில காலம் நேபாள நாட்டை ஆண்டார். பின்னர் ராணி ராஜேஸ்வரி, கணவர் ராணா பகதூர் ஷாவுடன் வாரணாசியில் வாழ்ந்தார்.  
இதனால் ராணா பகதூர் ஷாவின் இரண்டாம் மனைவி ராணி சுபர்ண பிரபா தேவி, குழந்தை கீர்வான் யுத்த விக்ரம் ஷாவின் அரசப் பிரதிநிதியாக நேபாளத்தை நிர்வகித்தார். பின்னர் 26 சூலை 1801ல் ராஜராஜேஸ்வரி நேபாளம் திரும்பினார்.  

ராணி ராஜராஜேஸ்வரி தேவியின் அடியாட்கள், ராணி சுபர்ண பிரபா தேவியை வீட்டுச் சிறையில் வைத்து விட்டு, நாட்டின் தலைமை அமைச்சர் கீர்த்திமான் சிங் பஸ்யந்தை, 28 செப்டம்பர் 1801 அன்று கொன்றனர். பின்னர் ராணி ராஜராஜேஸ்வரி கீர்வான் யுத்த விக்ரம் ஷாவின் அரசப் பிரதிநிதியாக இரண்டாம் முறையாக நேபாள நாட்டை நிர்வகித்தார்.  

1804ல் ராணா பகதூர் ஷா வாரணாசிலிருந்து மீண்டும் நேபாளத்திற்கு வந்து ஆட்சியை கைப்பற்றினார். இரண்டு ஆண்டுகள் கழித்து, ராணி ராஜராஜேஸ்வரி தேவியின் சகோதரன், மன்னர் ராணா பகதூர் ஷாவை கொன்று விடுகிறார். பீம்சென் தபாவின் கட்டாயத்தின் படி, விதவையான ராணி ராஜராஜேஸ்வரி 5 மே 1806ல் தீக்குளித்து உயிர் நீத்தார்.  

பின்னர் ராணி திரிபுரசுந்தரி மற்றும் ராணி சுபர்னா பிரபா தேவி ஆகியோர் இளவரசன் கீர்வான் யுத்த விக்ரம் ஷாவின் அரசப் பிரதிநிதியாக நேபாள நாட்டை நிர்வகித்தனர்.  

## இதனையும் காண்க
- ராணி திரிபுரசுந்தரி
- ராணா பகதூர் ஷா
- கீர்வான் யுத்த விக்ரம் ஷா
- பீம்சென் தபா
- தாமோதர பாண்டே
# ஜேஜுரி

**Jejuri** புனே மாவட்டத்தில் மேற்கு இந்திய அரசு , மஹாராஷ்டிராவில் உள்ள ஒரு நகரம்.  

## புவியியல்
இது   அமைந்துள்ளது. இங்கு சராசரி கிடைமட்ட உயரம் 718&#x20;மீட்டர் (2355&#x20;அடி).  

## கண்டோபா கோயில்
ஜேஜுரி கோயில் அமைந்துள்ள இடம் ஜேஜுரி. இக்கோயில் உள்ளதால் இவ்வூரிக்கு கண்டோபாச்சி ஜேஜுரி என் பெயரும் உள்ளது.  

ஜேஜுரி கண்டோபா கோயிலை எளிதாக இரண்டு பிரிவுகளாக பிரிக்கலாம். அவை மண்டபம் மற்றம் கர்பகிருகம்.
# பொட்டாசியம் கோபால்ட்நைட்ரைட்டு

**பொட்டாசியம் காேபால்ட்நைட்ரைட்டு **(Potassium cobaltinitrite), ஐயுபிஏசி பெயர் **பொட்டாசியம் எக்சாநைட்ரிடோகோபால்ட்டேட்டு(III)**, K<sub>3</sub>[Co(NO<sub>2</sub>)<sub>6</sub>] என்ற மூலக்கூறு வாய்ப்பாடுடைய ஒரு அணைவுச் சேர்மம் ஆகும். இந்த எதிரயனியானது மஞ்சள் நிறமுடையதாகும். கோபால்ட்டு(III) மைய அணுவையும், அதைச்சுற்றிலும் ஆறு நைட்ரிடோ ஈனிகளைக் கொண்டதாகவும் உள்ளது. இது நீரில் கரையாதது. மஞ்சள் நிறத் திண்மங்களாக வீழ்படிவாகிறது. 1848 ஆம் ஆண்டு  நிக்கோலசு  வோல்ஃப்கேங்க் பிசர் என்பவரால் முதன்முதலில் தயாரிக்கப்பட்டது. மேலும், இது அவ்ரோலின் என அழைக்கப்படும் மஞ்சள் நிறத்தையுடைய நிறமிப்பொருளாகப் பயன்படுகிறது.
# பிரதாப் சிங் ஷா



**பிரதாப் சிங் ஷா** (**Pratap Singh Shah, King of Nepal**) (1751 – 1777) நேபாள இராச்சியத்தை நிறுவிய மன்னர் பிரிதிவி நாராயணன் ஷாவின் இரண்டாவது மகன் ஆவார்.  

பிரதாப் சிங் ஷா 24வது வயதில் 1775ல் நேபாள இராச்சியத்தின் மன்னராக முடி சூட்டப்பட்டார். 36 மாதங்கள் இராச்சியத்தை ஆண்ட, பிரதாப் சிங் காசநோயால் தமது 26வது வயதில் காலமானார்.  

பிரதாப் சிங் ஷாவின் இரண்டறை வயது மகன் ராணா பகதூர் ஷாவிற்கு பதிலாக பிரதாப் சிங் ஷாவின் பட்டத்து ராணி இராஜேந்திர ராஜ்ஜிய லெட்சுமி தேவி, நேபாள இராச்சியத்தின் அரசப் பிரதிநிதியாக நாட்டை நிர்வகித்தார். பின்னர் ராணா பகதூர் ஷா உரிய வயது அடைந்தவுடன் நேபாள இராச்சியத்தின் மன்னராக முடிசூட்டப்பட்டார்.  

## இதனையும் காண்க
- நேபாள இராச்சியம்
# கோல்டன் இயர்ஸ் (2017 திரைப்படம்)


***கோல்டன் இயர்ஸ்*** (Golden Years என்பது  2017 ஆண்டு வெளியான பிரெஞ்சுத் திரைப்படமாகும். இதை ஆண்ட்ரே டெக்கினே இயக்கியுள்ளார். இது 2017 கேன்ஸ் திரைப்பட விழாவில் சிறப்பு திரைப் பிரிவில் காட்டப்பட்டது.  

## கதை
இந்தப்படம் முதல் உலகப் போரிலிருந்து தப்பிவந்த வீரன் பாலின் உண்மைக் கதை ஆகும். போரில் இருந்து தப்பிவந்த இராணுவ வீரன் என்ற கணவனது அடையாளத்தை மறைக்க, அவனுடைய மனைவி லூயி, பாலுக்குப் பெண் வேடமிடுகிறாள். பாரிஸில் சூஸன் என்ற பெயரில் ஒரு பெண்ணைப் போல் நடமாடுகிறான் பால். போர் முடிந்ததும், சூஸன் மீண்டும் பால் என்ற தன் உண்மையான அடையாளத்தைப் பெற முயற்சி மேற்கொள்கிறான். இப்படி மறைந்து வாழ்பவர்களின் வேடம் கலையும்போது எதிர்கொள்ள வேண்டிய சிக்கல்களை இந்தப் படம் நகைச்சுவையாகப் பேசுகிறது.
# பீம்சென் தபா



**பீம்சென் தபா** (**Bhimsen Thapa**) (; 1775 – 1839) நேபாள இராச்சியத்தின் முதல் தலைமைப் படைத்தலைவராகவும், **முக்தியார்** எனும் பிரதம அமைச்சராகவும் 1806 முதல் 1837 முடிய பணியாற்றியவர். மாதவர் சிங் தபா, இவரது அண்னன் மகன் ஆவார்.  

நேபாள இராச்சியத்தின் மூன்றாவது மன்னர் ராணா பகதூர் ஷாவின் மெய்காப்பாளராகவும், தனிச் செயலராகவும் அரண்மனைப் பணியைத் துவக்கினார் தபா வம்சத்தின் பீம்சென் தபா.  

நேபாள மன்னர் ராணா பகதூர் ஷாவின் துயரமான காலங்களில் பீம்சென் தபா உடனிருந்ததால், மன்னர் ராணா பகதூர் ஷா, 1804ல் பீம்சென் தாபாவிற்கு **கஜி** எனப்படும் அமைச்சர் பதவி வழங்கினார்.  

1806ல் மன்னர் ராணா பகதூர் ஷா, தனது ஒன்றுவிட்ட தம்பியால் கொல்லப்பட்டதற்கு பழிவாங்க 93 அரசத் துரோகிகளை படுகொலை செய்தார். இதனால் பீம்சென் தபாவிற்கு நேபாள இராச்சியத்தின் பிரதம அமைச்சர் பதவி வழங்கப்பட்டது.  

பீம்சென் பிரதம அமைச்சராக இருந்த காலத்தில், நேபாள இராச்சியம், கிழக்கில் சத்லஜ் ஆறு முதல் மேற்கில் டீஸ்டா ஆறு வரை பரவி இருந்தது.  

1814 - 1816 நடைபெற்ற ஆங்கிலேய-நேபாளப் போரின் முடிவில் ஏற்பட்ட சுகௌலி உடன்படிக்கையின் படி, நேபாளியர்கள் கைப்பற்றியிருந்த குமாவுன், கார்வால், சிக்கிம், டார்ஜிலிங், மொரங் பகுதிகளை பிரித்தானிய கிழக்கிந்திய கம்பெனிக்கு விட்டுத் தரப்பட்டது.  

மேலும், கிழக்கிந்தியக் கம்பெனி ஆட்சியாளர்களின் அனுப்பிய ஒரு அரசப் பிரதிநிதியை நேபாள அரசவையில் நிரந்தரமாக அனுமதிக்க வேண்டியதாயிற்று.  

பருவ வயது அடைவதற்கு முன்னரே மன்னர் கீர்வான் யுத்த விக்ரம் ஷா 1816ல் இறக்கும் போதும், நேபாள நாட்டின் அடுத்த வாரிசு ராஜேந்திர விக்ரம் ஷா குழந்தையாக இருந்த போதும், பீம்சென் தாபா உதவியுடன் ராணி திரிபுரசுந்தரி, நாட்டின் காப்பாளராக செயல்பட்டார்.  

பீம்சென் தபாவின் ஆதரவாளரான ராணி திரிபுரசுந்தரி 1832ல் காலமானதாலும், மன்னர் ராஜேந்திர விக்ரம் ஷா ஆட்சி அதிகாரத்தில் பலமற்றவராக இருந்ததாலும், நேபாள அரசவை பிரபுக்களில், குறிப்பாக பாண்டேக்கள், தாமோதர் பாண்டேவின் கொலைக்கு காரணமானவர் என பீம்சென் தாபா மீது குற்றம் சாட்டப்பட்டது.  

இறுதியில் பீம்சென் தபாவை சிறையில் அடைத்தனர். 1839ல் பீம்சென் தபா, 1839ல் சிறையிலேயே தற்கொலை செய்து கொண்டார். இப்பிணக்குகளால் நேபாள இராச்சியத்தின் மன்னர்களை பொம்மை அரசர்களாகக் கொண்டு ராணா வம்சத்தவர்கள் 1846 முதல் மறைமுகமாக நேபாள இராச்சியத்தை நிர்வகிக்கத் தொடங்கினர்.  

## குடும்பம்

பீம்சென் தாபாவின் தந்தையின் பெயர் அமர் சிங் தபா, தாயின் பெயர் சத்தியரூப மாயா. இவரது பாட்டன் பெயர் வீரபத்திர தபா. இவரது நான்கு சகோதரர்கள்:நயின் சிங், பக்தவர் சிங், அம்ரித் சிங் மற்றும் ரணவீர சிங். இவரது மாற்றாந்தாயின் குழந்தைகள் ரணபம் மற்றும் ரண்சவர் ஆகும். பீம்சென் தாபாவின் ஒரு ஆண் மகன் சிறு வயதில் இறந்துவிட்டார். இவரது மூன்று மகள்கள லலிதா தேவி, ஜனக குமாரி மற்றும் தீர்க்க குமாரி ஆவர்.  

## இதனையும் காண்க
- நேபாள பிரதம அமைச்சர்கள்
- தாபா வம்சம்
- ஷா வம்சம்
- பிரிதிவி நாராயணன் ஷா
- ராணா பகதூர் ஷா
- நேபாள இராச்சியம்
- ராணா பகதூர் ஷா
- ராணி ராஜராஜேஸ்வரி
- ராணி திரிபுரசுந்தரி
- ஆங்கிலேய-நேபாளப் போர்

### அடிக்குறிப்புகள்

### ஆதாரங்கள்

- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
-
# த லெஷர் சீக்கர்


***த லெஷர் சீக்கர் (The Leisure Seeker)*** என்பது 2017 ஆண்டைய இத்தாலின்-அமெரிக்க சாலைத் திரைப்படமாகும். இதை பாவ்லோ விர்ஸி இயக்கியுள்ளார். இது அவரது முதல் ஆங்கில மொழி திரைப்படமாகும். இந்தப் படம்  2009  
ஆண்டு இதே பெயரில் அமெரிக்க எழுத்தாளர் மைக்கேல் ஸடோரியன் எழுதிய எழுதிய புதினத்தை அடிப்படையாகக் கொண்டது. இதில் டோனல்ட் சதர்லாண்ட் மற்றும் ஹெலன் மிரென் ஆகியோர் இணைந்து நடித்ததுள்ளனர்.   இது 74 வது வெனிஸ் சர்வதேச திரைப்பட விழாவின் முக்கிய போட்டிப் பிரிவில் திரையிடப்பட்டது.  

## கதை
ஜான் –எல்லா ஆகிய இருவரும் எண்பது வயதை தொட்ட முதிய தம்பதியினர். ஐம்பது வருடத் திருமண வாழ்வின் நிறைவாக ஜானுக்கு நினைவுகள் அழியும் அல்சைமர் நோயும் எல்லாவுக்கு புற்றுநோயும் கண்டறியப்படுகின்றன. தாங்கள் சேர்ந்து வாழும் காலம் எண்ணப்படுவதை உணரும் இந்த முதிய தம்பதி, தாங்கள் கடந்துவந்த காதலின் பொன்னான தருணங்களைக் கடைசியாக நினைவுகூரும் முயற்சியில் வீட்டை விட்டு வெளியேறும் சாகசம் ஒன்றை அரங்கேற்றுகிறார்கள். அதன்படி இளம்பருவத்தில் ஊர் சுற்றிய, வீட்டுக்கான வசதிகளை உள்ளடக்கிய பொழுதுபோக்கு வாகனம் ஒன்றில் தப்பிக்கிறார்கள்.  

தங்களது பெற்றோர்களை அவர்களின் வளர்ந்த குழந்தைகளும் மருத்துவர்களுமாகத் தேட ஆரம்பிக்கின்றனர். அனைவருக்கும் போக்குகாட்டும் முதியவர்கள் தங்கள் கடைசிப் பயணத்தைத் தொடர்வதும் அப்பயணத்தில் அவர்கள் எதிர்கொள்ளும் அனுபவங்களுமே படம்.
# கே. ஆர். செல்லம்


**கே.ஆர். செல்லம்** (இயற்பெயர்; கனகவல்லி) என்பவர் ஒரு தமிழ்த் திரைப்பட நடிகையாவார்.  
## வாழ்க்கை
தமிழ்நாட்டின் தஞ்சாவூர் மாவட்டத்தில் பாபநாசம் வட்டத்துக்கு உட்பட்ட கம்பயநத்தம் இவரது சொந்த ஊர். இவரது தந்தை கே. ரங்கசாமி பள்ளி ஆசிரியர். கனகவல்லிக்கு 14 வயதில் திருமணம் செய்து வைக்கப்பட்டு இரண்டு குழந்தைகளும் பிறந்த நிலையில் வறுமையின் காரணமாக பிழைப்புக்காக கணவனுடன் பம்பாய்க்குச் சென்று பின்னர் சென்னை வந்து சேர்ந்தனர். வேலைதேடிச் சென்ற கனகவல்லியின் கணவன் திரும்பிவராமலே போனார்.  
## நடிகையாக
சென்னையில் சவுத் இந்தியன் பிலிம் கார்பரேஷன் என்ற திரைப்பட நிறுவனம் கௌசல்யா என்ற படத்தை எடுத்து வந்தது. அந்த படத்தின் இயக்குநர் பி. எஸ். வி. ஐயர் நான்கு காட்சிகளில் வரும் கதாபாத்திரத்தைக் கனகவல்லிக்குக் கொடுத்து, கனகவல்லி என்ற பெயரை கே. ஆர். செல்லம் என்று மாற்றினார். அதன்பிறகு பல படங்களில் நடித்தார் குறிப்பாக கே. சாரங்கபாணிக்கு இணையாக பல நகைச்சுவை பாத்திரங்களில் நடித்தார்.  

## நடித்த படங்கள்
1. கௌசல்யா (1935)
1. வேலைக்காரன் (1952)
1. கள்வனின் காதலி (1955)
1. பாட்டாளியின் வெற்றி (1960)
1. பாலயோகினி
1. வனராஜ கார்ஸன்
1. தேச முன்னேற்றம்
1. மதனகாமராஜன்
1. மீரா
1. என் மனைவி
1. லவங்கி
1. கற்புக்கரசி
1. அதிர்ஷ்டம்
1. காரைக்கால் அம்மையார்
1. ஜாதகம்
1. பணக்காரி
1. வைரமாலை
1. மகாத்மா உதங்கர்
1. பக்த ஜனா
1. வேதாள உலகம்
1. மச்சரேகை
1. தாய் உள்ளம்
1. பூம்பாவை
1. சூர்யபுத்ரி
1. பெற்ற தாய்
1. ராஜி என் கண்மணி
1. ஒன்றே குலம்
1. எங்கள் செல்வி
# ஓமந்தூர் பீமேஸ்வரர் திருக்கோயில், விழுப்புரம்



**பீமேசுவரர் கோயில்** என்பது தமிழ்நாடு மாநிலத்தின் விழுப்புரம் மாவட்டம் ஓமந்தூர் என்னும் ஊரில் அமைந்துள்ள ஒரு சிவன் கோயில் ஆகும்.  

## தல சிறப்பு

இத்தல இறைவன் சுயம்பு மூர்த்தியாக அருள்பாலிக்கிறார்.  
## ஆலய பராமரிப்பு
இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.
# சத்தோசி நகமோட்டோ


**சத்தோசி நகமோட்டோ** (*Satoshi Nakamoto*) எனும் முகம் அறியப்படாத இவர் பிட்காயினின் மூலவடிவத்தை உருவாக்கியவர் ஆவார். இவர் பிட்காயினின் முதல் தொகுதிச்சங்கிலி தரவை பயன்பாட்டில் விடுத்தார். இதன்போது டிஜிட்டல் பணம் தொடர்பான இரட்டை செலவீனம் பிரச்சனைக்கு இவரே முதலில் தீர்வு கண்டர். பிட்காயினின் வளர்ச்சிக்கு டிசம்பர் 2010 வரை பங்காற்றினார்.  

## வாழ்க்கைக் குறிப்பு
நகமொடோ சப்பானில் 5 ஏப்ரல் 1975இல் பிறந்ததாக P2P அறக்கட்டளையின் பக்கத்தில் தன்னைப்பற்றி குறிப்பிட்டுள்ளார். எனினும் இவர் கணினி அறியலிலும், குறியாக்கவியலிலும் பெருமளவு கவனம் செலுத்தியதாகவும், ஜப்பானிய வம்சாவளி அல்லாதவராகவும், ஐக்கிய அமெரிக்கா மற்றும் ஐரோப்பியாவில் வசிப்பவராகவும் ஊகிக்கப்படுகிறது.  

பிட்காயினின் சோதனை பரிவர்த்தனையின் போது இவர் பயன்படுத்திய பணம் ஜனவரி 2009 வரை செலவிடப்படாமலேயே உள்ளது. நகமொடோவின் பிட்காயின் முகவரியில் சுமார் பத்து லட்சம் பிட்காயிங்கள் உள்ளது என இதன் பொது பரிவர்த்தனை குறிப்பு மூலம் அறியப்பட்டுள்ளது. இதன் மதிப்பு 28 நவம்பர் 2017 ன் படி 17 பில்லியன் அமெரிக்க டாலராக இருக்கிறது.  

2018 ஆம் ஆண்டிலிருந்து, அமெரிக்கன் கலைஞரான வின்சென்ட் வான் வால்மர் சாத்தொஷி நாகமோட்டோ என்று இணையம் கூறுகிறது. Z க்கு. எடுத்துக்காட்டாக, அவர் ஒரு கணிதவியலாளரும் கிரிப்டாலஜிஸ்டுமாக இருப்பதைப் பற்றி பேசுகிறார், பிளாக்ஹைன் தொழில்நுட்பத்திற்கு வழிவகுத்த அறிவைக் கொண்ட நிபுணர்களுடன் நல்ல உறவுகளை வைத்திருக்கிறார். அவர் இந்த உரிமைகோரலை முரண்படுகிறார்.
# ஆறாட்டுப்புழா வேலாயுத பணிக்கர்

**ஆறாட்டுப்புழா வேலாயுத பணிக்கர் (Arattupuzha Velayudha Panicker)** இவர் கேரளத்தைச் சேர்ந்த சமூகச் சீர்திருத்தவாதி ஆவார். பத்தொன்பதாம் நூற்றாண்டில் வாழ்ந்த இவர் சாதிய கொடுமைகளுக்கு எதிராகப் போரிட்டவர்.  

## வாழ்க்கைக் குறிப்புகள்

வசதியான ஈழவக் குடும்பத்தில் பிறந்த இவரின் இயற் பெயர் ஆறாட்டுப்புழா வேலாயுத செக்கவர் என்பதாகும். திருவிதாங்கூர் அரசர் இவருக்கு பணிக்கர் என்ற பட்டத்தை அளித்தார். மதத்தின் பெயரால் நிகழ்த்தப்பட்ட மேல் சாதி அடக்குமுறையை எதிர்த்துச் இவர் செயல்பட்டார். கேரளத்தில் சில சமூகத்தில் பெண்கள் மேலாடை அணியக் கூடாது என்ற வழக்கத்தை முறியடிக்க பாடுபட்டார்.  
இவரை நினைவு கூரும் வகையில் இவர் பெயரில் ஓர் ஆய்வு அறக்கட்டளை நிறுவியுள்ளார்கள்.  

## மேற்கோள்
# ச. கு. கார்வேந்தன்



**ச. கு. கார்வேந்தன்** (*S.K. Kharventhan*, பிறப்பு: 10 மே 1948) இந்திய அரசியல்வாதி, நாடாளுமன்ற உறுப்பினர், மற்றும் வழக்கறிஞர் ஆவார். 1996 முதல் 1998 வரை தமிழ் மாநில காங்கிரசின் நாடாளுமன்ற உறுப்பினராகவும் (பதினோராவது மக்களவை), 2004 முதல் 2009 வரை இந்தியத் தேசிய காங்கிரசின் நாடாளுமன்ற உறுப்பினராகவும் (பதினான்காவது மக்களவை) இருந்தார். 14 ஆவது மக்களவையில் விவாதங்களில் சிறப்பாகப் பங்கேற்ற மூவர்களில் இவரும் ஒருவர் ஆவார்.  

## வகித்த பதவிகள்

- தேசியப் பிற்படுத்தப்பட்டோர் ஆணையத்தின் உறுப்பினராக ஆறு ஆண்டுகள் பணி புரிந்தார்.
- அனைத்து இந்திய பார் கவுன்சில் தலைவராக இருந்தார்.
- இந்திய சட்டக் கல்வி மேம்பாட்டுக்கு தேசிய விருது பெற்றார்.
- வழக்கறிஞர் தொழிலில் வாணாள் சாதனை விருது பெற்றார்.

## நூலாசிரியராக

சமூக நீதி என்ற பெயரில் ஒரு நூலை எழுதியுள்ளார். இந்த நூலை தாராபுரம் எஸ் கே கே அறக்கட்டளை வெளியிட்டுள்ளது.
# காலியம்(III) செலினைடு



**காலியம்(III) செலினைடு** (Gallium(III) selenide) (Ga<sub>2</sub>Se<sub>3</sub>) ஒரு வேதிச் சேர்மம் ஆகும்.  இச்சேர்மம்  தன்னில் குறைபாடாக இசுஃபாலெரைட்டைக் (துத்தநாக சல்பைடின் ZnS கனசதுர வடிவம்) கொண்டுள்ளது. இது ஒரு p-வகை குறைக்கடத்தி ஆகும்.  

இச்சேர்மம் இதன் தனிமங்களின் இணைப்பினால் உருவாக்கப்படலாம். இது நீரில் மெதுவாகவும், கனிம அமிலங்களில் வேகமாகவும் நீராற்பகுப்படைகிறது. நீராற்பகுப்பு வினையின் காரணமாக, நச்சுத்தன்மையுள்ள ஐதரசன் செலினைடு வாயுவை உருவாக்குகிறது. செலினைடு அயனியின் ஒடுக்கும் திறனானது ஆக்சிசனேற்றிகளால் இச்சேர்மம் எளிதில் தாக்கப்படும் வாய்ப்பை உருவாக்குகிறது. ஆகையால், இச்சேர்மம்  காரங்களுடன் தொடர்பைக்  கொள்ளாமல் சேகரித்து வைக்கப்பட அறிவுறுத்தப்படுகிறது.
# தைட்டனோசென் பெண்டாசல்பைடு



**தைட்டனோசென் பெண்டாசல்பைடு** *(Titanocene pentasulfide)* என்பது (C<sub>5</sub>H<sub>5</sub>)<sub>2</sub>TiS<sub>5</sub>, என்ற மூலக்கூற்று வாய்ப்பாடு கொண்ட ஒரு கரிமதைட்டானியம் சேர்மமாகும். பொதுவாக இச்சேர்மத்தை  
Cp2TiS5 என்ற சுருக்கக் குறியீட்டால் குறிப்பிடுவார்கள். இந்த மெட்டலோசென் வகைச் சேர்மம் அடர்த்தியான சிவப்பு நிறத் திண்மமாகக் காணப்படுகிறது. கரிம கரைப்பான்களில் கரைகிறது. தனிமநிலை கந்தகத்தின் அரிய புறவேற்றுமை வடிவங்கள் சிலவற்றையும் அவற்றுடன் தொடர்புடைய கனிம வளையச் சேர்மங்களையும் தயாரிப்பதற்கான முன்னோடிச் சேர்மமாக இது பயன்படுகிறது.  
## தயாரிப்பு
தைட்டனோசென் டைகுளோரைடுடன் பல்சல்பைடு உப்புகளைச் சேர்த்து சூடுபடுத்துவதன் மூலம் தைட்டனோசென் பெண்டாசல்பைடைத் தயாரிக்கலாம்:. முதன்முதலில் தனிமநிலை கந்தகத்தை தைட்டனோசென் டைகார்பனைலுடன் சேர்த்து இச்சேர்மம் தயாரிக்கப்பட்டது:  

:(C<sub>5</sub>H<sub>5</sub>)<sub>2</sub>Ti(CO)<sub>2</sub> + &nbsp;S<sub>8</sub> → (C<sub>5</sub>H<sub>5</sub>)<sub>2</sub>TiS<sub>5</sub> + 2&nbsp;CO.  

இச்சேர்மம் Ti(IV) இன் ஒரு போலிநான்முகி அணைவுச் சேர்மமாகப் பார்க்கப்படுகிறது. Ti–S இடைவெளிகள் 2.420 மற்றும் 2.446 Å ஆகவும் S–S பிணைப்பு தூரம் சாராசரி வீச்சான 2.051–2.059 Å.ஆகவும் உள்ளன. மாறும் அணுக்கரு காந்த உடனிசைவு வண்ணக்கற்றையை இம்மூலக்கூறு வெளிப்படுத்துகிறது .  

## வினைகள்
கந்தகம் மற்றும் செலீனியம் குளோரைடுகளுடன் Cp2TiS5 வினைபுரிகிறது. தைட்டனோசென் டைகுளோரைடும், பல்வேறு S5+x மற்றும் S5Sex வளையங்களும் தோன்றுகின்றன. டைசல்பர் டைகுளோரைடிலிருந்து S7 தயாரித்தல் இங்கு தரப்பட்டுள்ளது. :  

:(C<sub>5</sub>H<sub>5</sub>)<sub>2</sub>TiS<sub>5</sub> + S<sub>2</sub>Cl<sub>2</sub> → (C<sub>5</sub>H<sub>5</sub>)<sub>2</sub>TiCl<sub>2</sub> + S<sub>7</sub>:  

மேலும் இது ஆல்கீன்கள், கீட்டோன்கள் ஆகியவற்றுடனும் வினைபுரிகிறது. Ti, C மற்றும் S தனிமங்களால் உருவாக்கப்பட்ட பல்லினவளையங்கள் தோன்றுகின்றன. டிரை அல்கைல்பாசுபீன்களுடன் இது வினைபுரிந்து பல்வேறு அளவு வளையங்களில் இருபடிச் சேர்மமாக உருவாகிறது .
# ஆன் அப்பிடைட் பார் வொண்டர்

**ஆன் அப்பிடைட் பார் வொண்டர்** (An Appetite for Wonder) என்பது ஓர் ஆங்கில நூல் ஆகும். ரிச்சர்ட் டாக்கின்சு என்னும் பிரித்தானிய உயிரியல் அறிஞரின் தன் வரலாற்று நூல் . 2013 செப்டம்பரில் ஐக்கிய ராச்சியத்திலும் அமெரிக்காவிலும் இந்த நூல் வெளியிடப்பட்டது. குழந்தைப் பருவம் முதல் தாம் நூலாசிரியர் ஆன காலம் வரை எழுதியுள்ளார். இந்த நூலின் தொடர்ச்சியாக இரண்டாவது நூல் 2015 ஆம் ஆண்டில் செப்டம்பர் திங்களில் வெளியானது.  

## மேற்கோள்
# தைட்டனோசென் டைகார்பனைல்



**தைட்டனோசென் டைகார்பனைல்** *(Titanocene dicarbonyl)* என்பது (η<sup>5</sup>-C<sub>5</sub>H<sub>5</sub>)<sub>2</sub>Ti(CO)<sub>2</sub> என்ற மூலக்கூற்று வாய்ப்பாடு கொண்ட ஒரு கரிமதைட்டானியம் சேர்மமாகும். பொதுவாக இச்சேர்மத்தை Cp2Ti(CO)2 என்ற சுருக்கக் குறியீட்டால் குறிப்பிடுவார்கள். ஐயுபிஏசி முறையில் இதை டைகார்பனைல்பிசு(சைக்ளோபெண்டாடையீனைல்)தைட்டானியம் என்ற பெயரால் அழைப்பர். இந்த மெட்டலோசென் வகைச் சேர்மம் அடர்த்தியான அரக்கு நிறத்தில் காற்று உணரி திண்மமாகக் காணப்படுகிறது. அலிபாட்டிக் மற்றும் அரோமாட்டிக் கரிம கரைப்பான்களில் கரைகிறது . சல்பாக்சைடுகளில் ஆக்சிசன் நீக்கியாகவும், அரோமாட்டிக் ஆல்டிகைடுகளையும் ஆல்டிகைடுகளயும் ஒடுக்கிப் பிணைக்கவும் இச்சேர்மம் பயன்படுத்தப்படுகிறது.  

தைட்டனோசென் டைகுளோரைடுடன் மக்னீசியம் உலோகத்தை கார்பனோராக்சைடு வாயுச் சூழலில் வினைபுரியச் செய்து ஒடுக்கவினைக்கு உட்படுத்தினால் Cp2Ti(CO)2 சேர்மத்தைத் தயாரிக்கலாம்.  

:(C<sub>5</sub>H<sub>5</sub>)<sub>2</sub>TiCl<sub>2</sub> + Mg + 2&nbsp;CO → (C<sub>5</sub>H<sub>5</sub>)<sub>2</sub>Ti(CO)<sub>2</sub> + MgCl<sub>2</sub>  

Cp2Ti(CO)2 மற்றும் Cp2TiCl2 இரண்டுமே சிர்க்கோனியம், ஆஃபினியம் சேர்மங்களுடன் தொடர்புடைய நான்முகிகளாகும்.
# கிரீன்லாந்துச் சுறா


**கிரீன்லாந்துச் சுறா** (ஆங்கிலப் பெயர்: **Greenland shark**, உயிரியல் பெயர்: ***சோம்னியோசசு மைக்ரோசெபாலசு***) என்பது வட அட்லாண்டிக் மற்றும் ஆர்க்டிக் பெருங்கடல் நீர்களில் மட்டும் காணப்படும் ஒரு வகைச் சுறா ஆகும். இது பசிபிக் மற்றும் தெற்கு தூங்கும் சுறாக்களுடன் தொடர்புடையது ஆகும். இது சம்னியோசிடே குடும்பத்தின் கீழ் வகைப்படுத்தப்பட்டுள்ளது.  

முதுகெலும்பிகளிலேயே இதுதான் அதிககாலம் (குறைந்தது 392±120 ஆண்டுகள்) உயிர்வாழக்கூடியது ஆகும். சுறா வகைகளில் இது ஒரு பெரிய வகையாக உள்ளது. இது ஆழமான பகுதிகளில் வசிக்கிறது. இதற்கு ஏற்ற வகையில் இதன் இதன் திசுக்களில் டிரைமித்திலமைன் என்-ஆக்சைடு அதிக அளவில் கணப்படுகிறது. இதன் காரணமாக இதன் ஊன் நச்சுத் தன்மையுடையதாக உள்ளது. எனினும் ஐசுலாந்தில் இதன் நச்சுத் தன்மை செயற்கையாகக் குறைக்கப்பட்டு பின் உண்ணப்படுகிறது.  


## மேலும் படிக்க
- 
- 

## வெளி இணைப்புகள்

- Greenland Shark and Elasmobranch Education and Research Group
- Canadian Museum of Nature SV Greenland Shark
- 
- 
- "Greenland Shark" on *As It Happens* May 6, 2008; CBC Radio 1(WMV file)
# லால்குடி சப்தரிஷீஸ்வரர் திருக்கோயில்



**இலால்குடி சப்தரிஷீஸ்வரர் திருக்கோயில்** என்பது தமிழ்நாடு மாநிலத்தின் திருச்சிராப்பள்ளி மாவட்டத்தில் இலால்குடியில் உள்ள ஒரு தேவார வைப்புத்தலமாகும்.  

## இறைவன், இறைவி
சுயம்பு மூர்த்தியாக அருள்பாலிக்கின்ற இக்கோயிலில் உள்ள இறைவன் சப்தரிஷீஸ்வரர் ஆவார். இறைவி மஹாசம்பத் கௌரி ஆவார். இறைவி பெரிய நாயகி என்றும் அழைக்கப்படுகிறார்.  

## சிறப்பம்சம்
தமிழகத்தில் இக்கோயிலிலும், காஞ்சி ஏகாம்பர நாதர் கோயிலிலும், வாலீஸ்வரர் கோயிலிலும் கட்வங்கம் ஆயுதத்துடன் சிவ வடிவங்கள் காணப்படுகின்றன.  

## பிற சன்னதிகள்
இக்கோயிலில் விநாயகர், முருகன் உடன் வள்ளி தெய்வானை, ஐயப்பன், தட்சணாமூர்த்தி, கால பைரவர், விஷ்ணு துர்க்கை, சரஸ்வதி பிரம்மா, 63 நாயன்மார்கள், ஆஞ்சநேயர் , நவக் கிரகங்கள் ஆகியோர் உள்ளனர்.  

## பூஜைகள்
தினமும் காலை, மாலை வேளைகளில் பூஜை நடைபெறும். தமிழ்ப் புத்தாண்டு, ஆங்கிலப் புத்தாண்டு, பிரதோஷம், சிவராத்திரி, வைகாசி விசாகம், சித்ரா பௌர்ணமி, தை அமாவாசை, ஆருத்ரா தரிசனம், விநாயகர் சதுர்த்தி, மாசி மகம், கார்த்திகை தீபம், சஷ்டி விரதம், பங்குனி உத்திரம், குருப் பெயர்ச்சி, சனிப்பெயர்ச்சி போன்ற நாட்களில் சிறப்பு பூஜைகள் நடைபெறும்.  

## திறக்கும் நேரம்
காலை 6 மணி முதல் 12 மணி வரை, மாலை மணி 4 முதல் இரவு 8.30 மணி வரை திறந்திருக்கும்.
# சுரேந்திர விக்ரம் ஷா



**சுரேந்திர விக்ரம் ஷா** (**Surendra Bikram Shah**) (1829 – 1881) நேபாள இராச்சியத்தை 1847 முதல் 1881 முடிய ஆட்சி செய்தவர்.  

இவரது தந்தையும், மன்னராக இருந்தவருமான ராஜேந்திர விக்ரம் ஷாவை, அரண்மனையில் வலுக்கட்டாயமாக அடைத்து வைத்து, நேபாள பிரதம அமைச்சர் ஜங் பகதூர் ராணாவால் 1847ல் சுரேந்திர விக்ரம் ஷா நேபாள மன்னராக முடிசூட்டப்பட்டவர்.  

மன்னர் சுரேந்திர விக்ரம் ஷாவை கைப்பொம்மையாகக் கொண்டு, ராணா வம்சத்து பிரதம அமைச்சர் ராணா பகதூர் ஷா 1847 முதல் நேபாள இராச்சியத்தை முழு அதிகாரத்துடன் நிர்வகித்தார்.  

## இளமை
நேபாள இராச்சியத்தின் மன்னர் ராஜேந்திர விக்ரம் ஷா - பட்டத்து ராணி சாம்ராஜ்ஜிய லெட்சுமி தேவி இணையரின் மூத்த மகனும், பட்டத்து இளவரசரும் ஆவார்.  

சுரேந்திர ஷாவின் சிற்றன்னை ராஜ்ஜிய லெட்சுமி தேவி, தன் மகன் ரணேந்திர விக்ரம் ஷாவை பட்டத்து இளவரசன் பதவியில் அமர்த்த சதித் திட்டம் தீட்டினார்.  

இத்திட்டத்திற்கு ஜங் பகதூர் ராணா உதவினார். கோத் படுகொலைகளின் போது, பிரதம அமைச்சர் பதே ஜங் ஷா உள்ளிட்ட நாற்பது முக்கிய அரசவை பிரமுகர்களை கொன்றார். பின்னர் ராணி ராஜ்ஜிய லெட்சுமிக்கு எதிராக திரும்பிய ஜங் பகதூர் ராணாவைக் கொல்ல, ராணி ராஜ்ஜிய லெட்சுமி தேவி சதித்திட்டம் தீட்டினார். ஆனால் சதித்திட்டம் தோல்வியில் முடிந்தது.  

1847ல் ஜங் பகதூர் ராணா நேபாளத்தின் **முக்தியார்** எனும் பிரதம அமைச்சர் பதவிக்கு நியமிக்கப்பட்டார்.  
மன்னர் ராஜேந்திர விக்ரம் ஷாவுடன், ராணி ராஜ்ஜிய லெட்சுமியும் வாரணாசிக்கு நாடு கடத்தப்பட்டார்.  
இருப்பினும் இறுதியில் 1847ல் சுரேந்திர விக்ரம் ஷா நேபாள அரியணையில் அமர்த்தப்பட்டார்.  

## மன்னராக சுரேந்திர ஷா

ஜங் பகதூர் ராணாவின் அனுமதி இன்றி மன்னர் சுரேந்திரனை, யாரும் சந்திக்க இயலாதவாறு காத்மாண்டு அரண்மனையில் ஒரு கைதியாக அடைத்து வைக்கப்பட்டார். மாதம் ஒரு முறை முன்னாள் மன்னர் ராஜேந்திர விக்ரம் ஷாவைப் பார்க்க மட்டும் சுரேந்திர விக்ரம் ஷா அனுமதிக்கப்பட்டார். சுரேந்திர ஷா, 1881ல் இறக்கும் வரை அரண்மனையிலே, நேபாள தலைமை அமைச்சர் ஜங் பகதூர் ராணாவின் கைதியாக வாழ்ந்தார். ஜங் பகதூர் ராணா மன்னரின் பெயரில் நாட்டை முழு அதிகாரத்துடன் ஆண்டார்.  

மன்னர் சுரேந்திர விக்ரம் ஷாவின் மகன் திரிலோக்கிய ஷா, அமைச்சர் ஜங் பகதூர் ராணாவின் மூன்று மகள்களான தாரா ராஜ்ஜிய லெட்சுமி தேவி, லலிதா ராஜேஸ்வரி ராஜ்ஜிய லெட்சுமி தேவி மற்றும் இரண்யகர்ப குமாரி தேவி ஆகியோரை மணந்தார்.  
1878ல் திரிலோக்கிய ஷா இறந்துவிட, அவரது மூத்த மகன் பிரிதிவி வீர விக்ரம் ஷா நேபாள அரியணையில் ஏற்றப்பட்டார்.  

## இதனையும் காண்க
- நேபாள இராச்சியம்
- நேபாள மன்னர்கள்
- ராணா வம்சம்
- ஜங் பகதூர் ராணா
- கோத் படுகொலைகள்
# கோத் படுகொலைகள்



**கோத் படுகொலைகள்** (**Kot massacre**) (நேபாளி: कोत पर्व|kot parva) ஜங் பகதூர் ராணாவும், அவரது சகோதரர்களும், நேபாள இராச்சியத்தின் முதலமைச்சர் பதே ஜங் ஷா உள்ளிட்ட நாற்பது அரசவை முக்கியப் புள்ளிகளை, காட்மாண்டில் உள்ள கோத் எனுமிடத்திலுள்ள அரண்மனையில் வைத்து, 19 செப்டம்பர் 1846 அன்று படுகொலை செய்தனர்.  

கோத் படுகொலைகளால், ஷா வம்சத்தின் நேபாள மன்னர் ராஜேந்திர விக்ரம் ஷாவும், சுரேந்திர விக்ரம் ஷாவும், அவருக்குப் பின் அரியணை ஏறிய மனனர்களும், நேபாள இராச்சியத்தின் ஆட்சி நிர்வாகத்தை இழந்து பெயரளவிற்கு பொம்மை மன்னர்களாக விளங்கினார்கள்.  

ராணா வம்சத்தின் ஜங் பகதூர் ராணாவும், அவரது வழித்தோன்றல்களும், 1847 முதல் 1951 முடிய நேபாள இராச்சியத்தின் சர்வாதிகாரர்களாக விளங்கினர்.  

## பின்னணி
நேபாள இராச்சியத்தின் அரச குடும்பத்தின் பிணக்குகள் உச்சகட்டத்தில் இருந்த போது, 1845ல் பிரதம அமைச்சர் பதே ஜங் ஷா தலைமையில் ஒரு கூட்டு அமைச்சரவைக் குழு நியமிக்கப்பட்டது. நேபாளத்தின் பத்து படையணிகளில், ஏழு படையணிகள் தலைமைப் படைத்தலைவர் **ககன் சிங் பண்டாரி** தலைமையில் இருந்ததால், இராச்சியத்தில் அவரது கை ஓங்கியிருந்தது.  

படைத்தலைவர்களான ஜங் பகதூர் ராணா மற்றும் **அபிமன் சிங்** தலைமையில், மூன்று படையணிகள் வீதம் இருந்தது. தலைமைப் படைத்தலைவர் ககன் சிங் பண்டாரி, ராணி ராஜ்ஜிய லெட்சுமி தேவியுடன் தகாத உறவு கொண்டிருப்பதாக குற்றம் சுமத்தப்பட்டது.  

மன்னர் ராஜேந்திர விக்ரம் ஷா ஆட்சி நிர்வாகத்திலிருந்து விலகி இருந்தார். அச்சமயத்தில் நேபாள பட்டத்து ராணி சாம்ராஜ்ஜிய லெட்சுமி தேவி, மன்னரின் அரசப் பிரதிநிதியாக நாட்டை நிர்வகித்தார். சாம்ராஜ்ஜிய லெட்சுமி 1841ல் இறந்துவிட, நேபாள பிரதம அமைச்சர் பதே ஜங் ஷாவுடன் இணைந்து, இளைய ராணி ராஜ்ஜிய லெட்சுமி தேவி, மன்னரின் அரசப் பிரதிநிதியாக நேபாள இராச்சியத்தை நிர்வகித்தார்.  

ராணி ராஜ்ஜிய லெட்சுமி தனது மகனும், பட்டத்து இளவரசரான சுரேந்திர விக்ரம் ஷாவை, ஜங் பகதூர் ராணா உதவியுடன் அரியணை ஏற்ற திட்டமிட்டார்.  

இதனை பயன்படுத்திக் கொண்ட ராணா வம்சத்தின் ஜங் பகதூர் ராணாவும், அவரது சகோதர்களும் இணைந்து, 19 செப்டம்பர் 1846 அன்று காத்மாண்டு நகர சதுக்கத்தின் கோத் அரண்மனையில் இருந்த நேபாளப் பிரதம அமைச்சர் பதே ஜங் ஷா, மாதவர் சிங் தபா மற்றும் மன்னர் ராஜேந்திராவின் மெய்க்காவலர்கள் உள்ளிட்ட நாற்பது பேரை படுகொலை செய்தனர்.  

1847 முதல் நேபாள மன்னர்களை கைப்பொம்மையாகக் கொண்டு, ராணா வம்சத்தினர், நேபாள இராச்சியம்|நேபாள இராச்சியத்தின்]] சர்வாதிகாரிகளாக, கிபி 1847 முதல் 1951 முடிய ஆட்சி செய்தனர்.  

## இதனையும் காண்க
- நேபாள மன்னர்கள்
- நேபாள பிரதம அமைச்சர்கள்
- பதே ஜங் ஷா
- ஜங் பகதூர் ராணா
- ராணா வம்சம்
- நேபாள இராச்சியம்
- ராஜேந்திர விக்ரம் ஷா
- மாதவர் சிங் தபா
# மூவாக்சைடு

**மூவாக்சைடு** *(Trioxide)* என்பது ஒரு சேர்மம் மூன்று ஆக்சிசன் அணுக்களைக் கொண்டிருப்பதைக் குறிக்கும். இதை டிரையாக்சைடு என்றும் குறிப்பிடுவர். உலோகங்கள் M2O3 என்ற வாய்ப்பாட்டில் பலவகையான பொதுக் கட்டமைப்புகளில் காணப்படுகின்றன. Al2O3, Cr2O3, Fe2O3, மற்றும் V2O3 போன்றவை கொரண்டம் கட்டமைப்பை ஏற்றுள்ளன. பல அருமண் ஆக்சைடுகள் ஏ-வகை அறுகோண வடிவ அருமண் கட்டமைப்பை ஏற்றுள்ளன. இண்டியம் ஆக்சைடு போன்றவை சி-வகை கனசதுர வடிவில் புளோரைட்டு கட்டமைப்புடன் தொடர்புடைய சி-வகை கட்டமைப்பை ஏற்றுள்ளன. இவற்றை பிக்சுபைட்டு என்ற பெயராலும் அழைப்பர் .  
### MO<sub>3</sub>

- கார்பன் மூவாக்சைடு, CO<sub>3</sub>
- குரோமியம் மூவாக்சைடு, CrO<sub>3</sub>
- மாலிப்டினம் மூவாக்சைடு, MoO<sub>3</sub>
- இரேனியம் மூவாக்சைடு, ReO<sub>3</sub>
- செலீனியம் டிரையாக்சைடு, SeO<sub>3</sub>
- கந்தக மூவாக்சைடு, SO<sub>3</sub>
- தெலூரியம் மூவாக்சைடு, TeO<sub>3</sub>
- தங்குதன் மூவாக்சைடு, WO<sub>3</sub>
- யுரேனியம் டிரையாக்சைடு, UO<sub>3</sub>
- செனான் மூவாக்சைடு, XeO<sub>3</sub>
### M<sub>2</sub>O<sub>3</sub>

- ஆண்டிமனி டிரையாக்சைடு, Sb<sub>2</sub>O<sub>3</sub>
- ஆர்சனிக் மூவாக்சைடு, As<sub>2</sub>O<sub>3</sub>
- பிசுமத்(III) ஆக்சைடு, Bi<sub>2</sub>O<sub>3</sub>
- போரான் டிரையாக்சைடு, B<sub>2</sub>O<sub>3</sub>
- கோபால்ட்(III) ஆக்சைடு, Co<sub>2</sub>O<sub>3</sub>
- டைகுளோரின் டிரையாக்சைடு, Cl<sub>2</sub>O<sub>3</sub>
- டைநைட்ரசன் டிரையாக்சைடு, N<sub>2</sub>O<sub>3</sub>
- கடோலினியம் ஆக்சைடு, Gd<sub>2</sub>O<sub>3</sub>
- காலியம்(III) ஆக்சைடு, Ga<sub>2</sub>O<sub>3</sub>
- தங்கம்(III) ஆக்சைடு, Au<sub>2</sub>O<sub>3</sub>
- இண்டியம்(III) ஆக்சைடு, In<sub>2</sub>O<sub>3</sub>
- இரும்பு(III) ஆக்சைடு, Fe<sub>2</sub>O<sub>3</sub>
- மாங்கனீசு(III) ஆக்சைடு, Mn<sub>2</sub>O<sub>3</sub>
- நிக்கல்l(III) ஆக்சைடு, Ni<sub>2</sub>O<sub>3</sub>
- பாசுபரசு டிரையாக்சைடு, P<sub>4</sub>O<sub>6</sub>
- தாலியம்(III) ஆக்சைடு, Tl<sub>2</sub>O<sub>3</sub>
- டெர்பியம்(III) ஆக்சைடு, Tb<sub>2</sub>O<sub>3</sub>
- டிரையாக்சிடேன், H<sub>2</sub>O<sub>3</sub>
- வனேடியம் மூவாக்சைடு, V<sub>2</sub>O<sub>3</sub>
- இட்டெர்பியம்(III) ஆக்சைடு, Yb<sub>2</sub>O<sub>3</sub>
- இட்ரியம் ஆக்சைடு, Y<sub>2</sub>O<sub>3</sub>
# கந்தக டிரையாக்சைடு பிரிடின் அணைவு



**கந்தக டிரையாக்சைடு பிரிடின் அணைவு** *(Sulfur trioxide pyridine complex)* என்பது C<sub>5</sub>H<sub>5</sub>NSO<sub>3</sub> என்ற மூலக்கூற்று வாய்ப்பாடு கொண்ட ஒரு கனிமச் சேர்மமாகும். நிறமற்ற இத்திண்மம் முனைவுக் கரிம கரைப்பான்களில் கரைகிறது. இலூயிக் காரம் பிரிடினும் இலூயிக் அமிலம் கந்தக டிரையாக்சைடும் சேர்ந்து ஒரு கூட்டு விளைபொருளாக இது உருவாகிறது. உதாரணத்திற்கு சல்பேட்டு எசுத்தர்கள் ஆல்ககால்களில் இருந்து தயாரிக்கப்படுதலைக் கூறலாம்:  
:ROH + C<sub>5</sub>H<sub>5</sub>NSO<sub>3</sub> → [C<sub>5</sub>H<sub>5</sub>NH]<sup>+</sup>[ROSO<sub>3</sub>]<sup>−</sup.  

சல்போனைலேற்ற வினைகளுக்கு இச்சேர்மம் மிகவும் பயனுள்ளதாகக் கருதப்படுகிறது. குறிப்பாக பியூரான்களை சல்போனைலேற்றம் செய்யும் வினைகளில் இது மிகவும் பயன்படுகிறது. பாரிக்-தோயரிங்கு ஆக்சிசனேற்ற வினையில் இதுவோர் செயலூக்கமிக்க எலக்ட்ரான் கவரியாகச் செயல்படுகிறது .